### Resumé

Byrådet vedtog den 17. januar 2024 ni lokalplaner og den 7. februar 2024 yderligere en lokalplan for kolonihaverne i Vejle Kommune. Formålet med lokalplanerne er bl.a. at fastsætte bebyggelsesregulerende bestemmelser for byggeriets størrelse, placering, højde mv. I løbet af efteråret 2024 er der ved overflyvning af de lokalplanlagte kolonihaveområder foretaget opmåling af bebyggelsen på alle havelodder.

### Sagsfremstilling

På Teknisk Udvalgs mødet den 21. juni 2022 besluttede Teknisk Udvalg principperne for den samlede bebyggelse på havelodderne. Byrådet vedtog i møderne den 17. januar 2024 og 7. februar 2024 i alt 10 lokalplaner, der fastsatte bestemmelserne for bebyggelsens omfang på havelodder henholdsvis mindre og større end 300 m². Den samlede bebyggelse på et havelod mindre end 300 m² må maksimalt være 50 m², hvoraf kolonihavehuset højest må udgøre 30 m². På havelodder større end 300 m² må den samlede bebyggelse maksimalt være 80 m², hvoraf kolonihavehuset må højest må udgøre 50 m².

Lokalplanerne er udarbejdet på baggrund af intentionerne i kolonihaveloven, hvor et kolonihaveområde bl.a. defineres ved, at der på havelodder må opføres bebyggelse til opbevaring af redskaber og eventuelt til dag- og natophold, jf. kolonihavelovens § 2, stk. 3.

Opmålingerne af alle havelodder og alle bygninger på havelodderne, som er foretaget af landinspektørfirma, skal danne grundlag for retlig og fysisk lovliggørelse af bebyggelsen på det enkelte havelod.

Forvaltningen vil på mødet informere om status for projektet og det videre arbejde med lovliggørelsen af bebyggelsen på havelodderne.

### Økonomi

Ikke relevant.

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** orienteringen tages til efterretning.

### Beslutning

Taget til efterretning.